# cimer

#  „M”

Száma: FJL/450-1/2019.

Előadó: dr. Mezey Szimonetta

## E L Ő T E R J E S Z T É S

**Csongrád Város Önkormányzata Képviselő-testületének**

**2019. október 30-i rendkívüli ülésére**

***Tárgy:*** Csongrád Városi Önkormányzat képviselete az Alsó-Tisza Vidék Fejlesztéséért Egyesületben.

***Tisztelt Képviselő-testület!***

Csongrád Város Önkormányzatának Képviselő-testülete a 2007. szeptember 28-ai ülésén hozott 194/2007. (IX.28.) ÖKt. számú határozatával döntött arról, hogy alapító tagként csatlakozik a 93/2007. (VIII.29.) FVM rendelet alapján szerveződő Alsó-Tisza Vidék Fejlesztéséért Helyi Közösséghez, melynek neve 2008. évtől Alsó-Tisza Vidék Fejlesztéséért Helyi Egyesületre változott.

A képviselő-testület 2015. január 29-ei ülésén hozott 25/2015. (I.29.) önkormányzati határozatával az Egyesületben való képviseletre Cseri Gábor alpolgármestert bízta meg.

A 2019. október 13-ai önkormányzati választásokat követően javaslom, hogy a várost az Egyesületben továbbra is Cseri Gábor alpolgármester úr képviselje.

Kérem a Tisztelt Képviselő-testületet az előterjesztés megvitatására, és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta a „Csongrád Város Önkormányzat képviselete az Alsó-Tisza Vidék Fejlesztéséért Egyesületben” tárgyú előterjesztést és az alábbi döntést hozza:

A képviselő-testület megbízza Cseri Gábor alpolgármestert, hogy Csongrád várost az Alsó-Tisza Vidék Fejlesztéséért Egyesületben képviselje.

Erről jegyzőkönyvi kivonaton értesítést kapnak:

1. a Képviselő-testület tagjai
2. Dr. Juhász László jegyző
3. az Alsó-Tisza Vidék Fejlesztéséért Egyesület képviselője (székhelyén)

Csongrád, 2019. október 28.

 Bedő Tamás

 polgármester